CELEX: 32022R0424
Language: el
Date: 2022-03-14 00:00:00
Title: Εκτελεστικός κανονισμός (ΕΕ) 2022/424 της Επιτροπής της 14ης Μαρτίου 2022 για την τροποποίηση και τη διόρθωση των παραρτημάτων I, IV, XV, XVI, XVII και XXI του εκτελεστικού κανονισμού (ΕΕ) 2021/404 όσον αφορά τους καταλόγους των τρίτων χωρών, εδαφών ή ζωνών ή διαμερισμάτων αυτών από τις οποίες/τα οποία επιτρέπεται η είσοδος στην Ένωση ιπποειδών, προϊόντων με βάση το κρέας, γάλακτος, πρωτογάλακτος, προϊόντων με βάση το πρωτόγαλα και γαλακτοκομικών προϊόντων, εντέρων αλλαντοποιίας και υδρόβιων ζώων (Κείμενο που παρουσιάζει ενδιαφέρον για τον ΕΟΧ)

15.3.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 87/14
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/424 ΤΗΣ ΕΠΙΤΡΟΠΗΣ
         της 14ης Μαρτίου 2022
         για την τροποποίηση και τη διόρθωση των παραρτημάτων I, IV, XV, XVI, XVII και XXI του εκτελεστικού κανονισμού (ΕΕ) 2021/404 όσον αφορά τους καταλόγους των τρίτων χωρών, εδαφών ή ζωνών ή διαμερισμάτων αυτών από τις οποίες/τα οποία επιτρέπεται η είσοδος στην Ένωση ιπποειδών, προϊόντων με βάση το κρέας, γάλακτος, πρωτογάλακτος, προϊόντων με βάση το πρωτόγαλα και γαλακτοκομικών προϊόντων, εντέρων αλλαντοποιίας και υδρόβιων ζώων
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/429 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων») (1), και ιδίως το άρθρο 230 παράγραφος 1,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2016/429 θεσπίζει, μεταξύ άλλων, τις απαιτήσεις υγείας των ζώων για την είσοδο, στην Ένωση, φορτίων ζώων, ζωικού αναπαραγωγικού υλικού και προϊόντων ζωικής προέλευσης, και εφαρμόζεται από τις 21 Απριλίου 2021. Μία από αυτές τις απαιτήσεις είναι ότι τα εν λόγω φορτία πρέπει να προέρχονται από τρίτη χώρα ή έδαφος, ή από ζώνη ή διαμέρισμα αυτών, που περιλαμβάνεται σε κατάλογο σύμφωνα με το άρθρο 230 παράγραφος 1 του εν λόγω κανονισμού.
                  
               
                     (2)
                  
                  
                     Ο κατ’ εξουσιοδότηση κανονισμός (ΕΕ) 2020/692 της Επιτροπής (2) συμπληρώνει τον κανονισμό (ΕΕ) 2016/429 όσον αφορά τις απαιτήσεις υγείας των ζώων για την είσοδο, στην Ένωση, φορτίων ορισμένων ειδών και κατηγοριών ζώων, ζωικού αναπαραγωγικού υλικού και προϊόντων ζωικής προέλευσης από τρίτες χώρες, εδάφη ή ζώνες ή διαμερίσματα αυτών. Ο κατ’ εξουσιοδότηση κανονισμός (ΕΕ) 2020/692 προβλέπει ότι φορτία ζώων, ζωικού αναπαραγωγικού υλικού και προϊόντων ζωικής προέλευσης που εμπίπτουν στο πεδίο εφαρμογής του επιτρέπεται να εισέλθουν στην Ένωση μόνον εφόσον προέρχονται από τρίτη χώρα, έδαφος ή ζώνη ή διαμέρισμα αυτών, που είναι καταγεγραμμένη/-ο για το συγκεκριμένο είδος ζώων, ζωικού αναπαραγωγικού υλικού και προϊόντων ζωικής προέλευσης, σύμφωνα με τις απαιτήσεις υγείας των ζώων που καθορίζονται στον εν λόγω κατ’ εξουσιοδότηση κανονισμό.
                  
               
                     (3)
                  
                  
                     Ο εκτελεστικός κανονισμός (ΕΕ) 2021/404 της Επιτροπής (3) καθορίζει τους καταλόγους τρίτων χωρών, εδαφών ή ζωνών ή διαμερισμάτων αυτών από τις οποίες/τα οποία επιτρέπεται η είσοδος στην Ένωση των ειδών και κατηγοριών ζώων, ζωικού αναπαραγωγικού υλικού και προϊόντων ζωικής προέλευσης που εμπίπτουν στο πεδίο εφαρμογής του κατ’ εξουσιοδότηση κανονισμού (ΕΕ) 2020/692. Οι κατάλογοι και ορισμένοι γενικοί κανόνες που αφορούν τους καταλόγους παρατίθενται στα παραρτήματα I έως XXII του εν λόγω εκτελεστικού κανονισμού.
                  
               
                     (4)
                  
                  
                     Το παράρτημα IV του εκτελεστικού κανονισμού (ΕΕ) 2021/404 καθορίζει τον κατάλογο τρίτων χωρών, εδαφών ή ζωνών τους από τις οποίες/τα οποία επιτρέπεται η είσοδος, στην Ένωση, φορτίων ιπποειδών. Η εσφαλμένη αναφορά στον τίτλο της στήλης 2 του εν λόγω καταλόγου θα πρέπει να διορθωθεί. Επομένως, το παράρτημα IV του εκτελεστικού κανονισμού (ΕΕ) 2021/404 θα πρέπει να διορθωθεί αναλόγως.
                  
               
                     (5)
                  
                  
                     Το τμήμα Α του μέρους 1 του παραρτήματος XV του εκτελεστικού κανονισμού (ΕΕ) 2021/404 καθορίζει τον κατάλογο τρίτων χωρών, εδαφών ή ζωνών τους από τις οποίες/τα οποία επιτρέπεται η είσοδος, στην Ένωση, φορτίων προϊόντων με βάση το κρέας οπληφόρων, πουλερικών και πτερωτών θηραμάτων. Στην πέμπτη στήλη του εν λόγω καταλόγου, η καταχώριση για τη Σερβία όσον αφορά τα χοιροειδή θα πρέπει να αντικατοπτρίζει τις επεξεργασίες μετριασμού του κινδύνου Β ή Γ που αναφέρονται στο άρθρο 1 στοιχείο α) της εκτελεστικής απόφασης (ΕΕ) 2019/1351 της Επιτροπής (4), η οποία εφαρμοζόταν έως τις 31 Δεκεμβρίου 2021, και που παρατίθενται πλέον στο παράρτημα XXVI του κατ’ εξουσιοδότηση κανονισμού (ΕΕ) 2020/692. Η εν λόγω καταχώριση για τη Σερβία θα πρέπει να διορθωθεί, και, ως εκ τούτου, το παράρτημα XV του εκτελεστικού κανονισμού (ΕΕ) 2021/404 θα πρέπει να διορθωθεί αναλόγως.
                  
               
                     (6)
                  
                  
                     Το παράρτημα XVI του εκτελεστικού κανονισμού (ΕΕ) 2021/404 καθορίζει τον κατάλογο τρίτων χωρών, εδαφών ή ζωνών τους από τις οποίες/τα οποία επιτρέπεται η είσοδος, στην Ένωση, φορτίων εντέρων αλλαντοποιίας. Η Μογγολία υπέβαλε στην Επιτροπή την απάντησή της σε ερωτηματολόγιο σχετικά με την είσοδο εντέρων αλλαντοποιίας στην Ένωση από την εν λόγω τρίτη χώρα, το οποίο αφορούσε ζητήματα υγείας των ζώων και δημόσιας υγείας. Η Μογγολία υπέβαλε επίσης στην Επιτροπή επαρκή αποδεικτικά στοιχεία και εγγυήσεις ώστε να συμπεριληφθεί στον εν λόγω κατάλογο, ο οποίος θα πρέπει, ως εκ τούτου, να τροποποιηθεί ώστε να συμπεριλάβει την εν λόγω τρίτη χώρα. Επομένως, το παράρτημα XVI του εκτελεστικού κανονισμού (ΕΕ) 2021/404 θα πρέπει να τροποποιηθεί αναλόγως.
                  
               
                     (7)
                  
                  
                     Το παράρτημα XVII του εκτελεστικού κανονισμού (ΕΕ) 2021/404 καθορίζει κατάλογο τρίτων χωρών, εδαφών ή ζωνών τους από τις οποίες/τα οποία επιτρέπεται η είσοδος, στην Ένωση, γάλακτος, πρωτογάλακτος, προϊόντων με βάση το πρωτόγαλα, γαλακτοκομικών προϊόντων που παράγονται από νωπό γάλα και γαλακτοκομικών προϊόντων που δεν απαιτείται να υποβληθούν σε ειδική επεξεργασία μετριασμού του κινδύνου κατά του αφθώδους πυρετού. Ο εν λόγω κατάλογος θα πρέπει να λαμβάνει υπόψη τον κατάλογο τρίτων χωρών ή τμημάτων τους από τις οποίες/τα οποία επιτρέπεται η είσοδος στην Ευρωπαϊκή Ένωση αποστολών νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα με ένδειξη του τύπου θερμικής επεξεργασίας που απαιτείται για τα προϊόντα αυτά, ο οποίος περιλαμβάνεται στο παράρτημα I του κανονισμού (ΕΕ) αριθ. 605/2010 της Επιτροπής (5), δεδομένου ότι ο κανονισμός (ΕΕ) αριθ. 605/2010 καταργήθηκε και αντικαταστάθηκε από τον εκτελεστικό κανονισμό (ΕΕ) 2021/404. Επομένως, το παράρτημα XVII του εκτελεστικού κανονισμού (ΕΕ) 2021/404 θα πρέπει να διορθωθεί ώστε να συμπεριλάβει καταχώριση για τη Νήσο του Μαν, η οποία περιλαμβανόταν στο παράρτημα I του κανονισμού (ΕΕ) αριθ. 605/2010.
                  
               
                     (8)
                  
                  
                     Το παράρτημα XXI του εκτελεστικού κανονισμού (ΕΕ) 2021/404 καθορίζει τον κατάλογο τρίτων χωρών ή εδαφών ή ζωνών ή διαμερισμάτων τους από τις οποίες/τα οποία επιτρέπεται η είσοδος, στην Ένωση, φορτίων ζώντων υδρόβιων ζώων των καταγεγραμμένων ειδών. Το εν λόγω παράρτημα θα πρέπει να διορθωθεί με την εκ νέου εισαγωγή των μερών 2, 3 και 4, όπως ίσχυαν πριν από τις τροποποιήσεις που πραγματοποιήθηκαν στο παράρτημα XXI του εκτελεστικού κανονισμού (ΕΕ) 2021/404 με τον εκτελεστικό κανονισμό (ΕΕ) 2021/1937 της Επιτροπής (6), τα οποία διαγράφηκαν ακούσια από τον εν λόγω εκτελεστικό κανονισμό. Επομένως, το παράρτημα XXI του εκτελεστικού κανονισμού (ΕΕ) 2021/404 θα πρέπει να τροποποιηθεί αναλόγως.
                  
               
                     (9)
                  
                  
                     Συνεπώς, ο εκτελεστικός κανονισμός (ΕΕ) 2021/404 θα πρέπει να τροποποιηθεί και να διορθωθεί αναλόγως.
                  
               
                     (10)
                  
                  
                     Επειδή ο εκτελεστικός κανονισμός (ΕΕ) 2021/404 εφαρμόζεται από τις 21 Απριλίου 2021, για λόγους ασφάλειας δικαίου, οι τροποποιήσεις και οι διορθώσεις που πρέπει να επέλθουν στον εκτελεστικό κανονισμό (ΕΕ) 2021/404 με τον παρόντα κανονισμό θα πρέπει να τεθούν σε ισχύ επειγόντως.
                  
               
                     (11)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα παραρτήματα I, IV, XV, XVI, XVII και XXI του εκτελεστικού κανονισμού (ΕΕ) 2021/404 τροποποιούνται και διορθώνονται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 14 Μαρτίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 84 της 31.3.2016, σ. 1.
         
            (2)  Κατ’ εξουσιοδότηση κανονισμός (ΕΕ) 2020/692 της Επιτροπής, της 30ής Ιανουαρίου 2020, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την είσοδο στην Ένωση και για τις μετακινήσεις και τους χειρισμούς, μετά την είσοδο, των φορτίων ορισμένων ζώων, ζωικού αναπαραγωγικού υλικού και προϊόντων ζωικής προέλευσης (ΕΕ L 174 της 3.6.2020, σ. 379).
         
            (3)  Εκτελεστικός κανονισμός (ΕΕ) 2021/404 της Επιτροπής, της 24ης Μαρτίου 2021, για τον καθορισμό των καταλόγων των τρίτων χωρών, περιοχών ή τμημάτων από τις οποίες επιτρέπεται η είσοδος στην Ένωση ζώων, ζωικού αναπαραγωγικού υλικού και προϊόντων ζωικής προέλευσης σύμφωνα με τον κανονισμό (ΕΕ) 2016/429 του Ευρωπαϊκού Κοινοβουλίου και του Συμβουλίου (ΕΕ L 114 της 31.3.2021, σ. 1).
         
            (4)  Εκτελεστική απόφαση (ΕΕ) 2019/1351 της Επιτροπής, της 19ης Αυγούστου 2019, για τον καθορισμό ειδικών όρων όσον αφορά τις εισαγωγές στην Ένωση και τη διαμετακόμιση μέσω της Ένωσης προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων που προέρχονται από χοιροειδή καταγωγής Δημοκρατίας της Σερβίας, μετά την εκδήλωση εστίας αφρικανικής πανώλης των χοίρων στη χώρα αυτή, και για την τροποποίηση της εκτελεστικής απόφασης 2013/426/ΕΕ (ΕΕ L 216 της 20.8.2019, σ. 1).
         
            (5)  Κανονισμός (ΕΕ) αριθ. 605/2010 της Επιτροπής, της 2ας Ιουλίου 2010, σχετικά με τον καθορισμό όρων για την υγεία των ζώων, τη δημόσια υγεία και την κτηνιατρική πιστοποίηση όσον αφορά την είσοδο στην Ευρωπαϊκή Ένωση νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα που προορίζονται για ανθρώπινη κατανάλωση (ΕΕ L 175 της 10.7.2010, σ. 1).
         
            (6)  Εκτελεστικός κανονισμός (ΕΕ) 2021/1937 της Επιτροπής, της 9ης Νοεμβρίου 2021, για την τροποποίηση του εκτελεστικού κανονισμού (ΕΕ) 2021/404 όσον αφορά την είσοδο στην Ένωση φορτίων μαλακίων και καρκινοειδών που προορίζονται για διατήρηση για διακοσμητικούς σκοπούς σε κλειστές εγκαταστάσεις και για την κατάρτιση καταλόγου τρίτων χωρών ή εδαφών ή ζωνών ή διαμερισμάτων τους από τις οποίες/τα οποία επιτρέπεται η είσοδος των εν λόγω φορτίων στην Ένωση (ΕΕ L 396 της 10.11.2021, σ. 36).
      
      
         
            ΠΑΡΑΡΤΗΜΑ
            Τα παραρτήματα I, IV, XV, XVI, XVII και XXI του εκτελεστικού κανονισμού (ΕΕ) 2021/404 τροποποιούνται και διορθώνονται ως εξής:
            
                        1.
                     
                     
                        στο παράρτημα I, το σημείο 10 αντικαθίσταται από το ακόλουθο κείμενο:
                        
                                    «(10)
                                 
                                 
                                    Όταν γίνεται αναφορά στη Σερβία, δεν περιλαμβάνεται το έδαφος του Κοσόβου (*).
                                 
                              
                           (*)  Η εν λόγω ονομασία χρησιμοποιείται με την επιφύλαξη των θέσεων ως προς το καθεστώς και συνάδει με την απόφαση 1244/1999 του Συμβουλίου Ασφαλείας των Ηνωμένων Εθνών και τη γνωμοδότηση του Διεθνούς Δικαστηρίου σχετικά με τη διακήρυξη της ανεξαρτησίας του Κοσόβου.»·"
                        
                     
                  
                        2.
                     
                     
                        στο παράρτημα IV μέρος 1, οι τίτλοι του πίνακα αντικαθίστανται ως εξής:
                        
                                    «Κωδικός ISO και ονομασία
                                    
                                    της τρίτης χώρας ή εδάφους
                                 
                                 
                                    
                                       Ζώνη
                                    
                                    όπως ορίζεται στο μέρος 2
                                 
                                 
                                    
                                       Υγειονομική ομάδα
                                    
                                 
                                 
                                    
                                       Κατηγορίες
                                    
                                    που επιτρέπεται να εισέρχεται στην Ένωση
                                 
                                 
                                    
                                       Πιστοποιητικά υγείας των ζώων
                                    
                                 
                                 
                                    
                                       Ειδικοί όροι
                                    
                                    όπως ορίζονται στο μέρος 3
                                 
                                 
                                    
                                       Υγειονομικές εγγυήσεις
                                    
                                    όπως ορίζονται στο μέρος 4
                                 
                                 
                                    
                                       Ημερομηνία λήξης
                                    
                                 
                                 
                                    
                                       Ημερομηνία έναρξης»
                                    
                                 
                              
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                  
                        3.
                     
                     
                        Στο παράρτημα XV μέρος 1 τμήμα Α, η καταχώριση για τη Σερβία αντικαθίσταται από το ακόλουθο κείμενο:
                        
                                    «RS
                                    
                                    Σερβία
                                 
                                 
                                    RS-0
                                 
                                 
                                    Α
                                 
                                 
                                    Α
                                 
                                 
                                    Β ή Γ
                                 
                                 
                                    Α
                                 
                                 
                                    Δ
                                 
                                 
                                    Δ
                                 
                                 
                                    Δ
                                 
                                 
                                    Δ
                                 
                                 
                                    Δ
                                 
                                 
                                    Δεν επιτρέπεται
                                 
                                 
                                    
                                       MPNT(*1)
                                    
                                       MPST»
                                    
                                 
                                 
                                     
                                 
                              
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                  
                        4.
                     
                     
                        στο παράρτημα XVI μέρος 1, παρεμβάλλεται η ακόλουθη καταχώριση για τη Μογγολία μεταξύ της καταχώρισης για το Μαρόκο και της καταχώρισης για τη Νέα Ζηλανδία:
                        
                                    «MN
                                    
                                    Μογγολία
                                 
                                 
                                    MN-0
                                 
                                 
                                    Οπληφόρα και πουλερικά
                                 
                                 
                                    CAS»
                                 
                                 
                                     
                                 
                                 
                                     
                                 
                              
                  
                        5.
                     
                     
                        στο παράρτημα XVII μέρος 1, παρεμβάλλεται η ακόλουθη καταχώριση για τη Νήσο του Μαν μεταξύ της καταχώρισης για τη Γροιλανδία και της καταχώρισης για το Τζέρζι:
                        
                                    «IM
                                    
                                    Νήσος του Μαν
                                 
                                 
                                    IM-0
                                 
                                 
                                    Οπληφόρα
                                 
                                 
                                    MILK-RM, MILK-RMP/NT, COLOSTRUM, COLOSTRUM-BP, DAIRY-PRODUCTS-PT»
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                  
                        6.
                     
                     
                        στο παράρτημα XXI, προστίθενται τα ακόλουθα μέρη 2, 3 και 4 μετά το μέρος 1:
                        «ΜΕΡΟΣ 2
                        
                           Περιγραφή των ζωνών ή των διαμερισμάτων τρίτων χωρών ή εδαφών που αναφέρονται στη στήλη 2 του πίνακα που παρατίθεται στο μέρος 1
                        
                        
                                    
                                       Ονομασία
                                    
                                    της τρίτης χώρας ή εδάφους
                                 
                                 
                                    
                                       Κωδικός
                                    
                                    της ζώνης/του διαμερίσματος
                                 
                                 
                                    
                                       Περιγραφή της ζώνης
                                    
                                 
                              
                                    Καναδάς
                                 
                                 
                                    
                                       CA-1
                                    
                                 
                                 
                                    British Columbia
                                 
                              
                                    
                                       CA-2
                                    
                                 
                                 
                                    Alberta
                                 
                              
                                    
                                       CA-3
                                    
                                 
                                 
                                    Saskatchewan
                                 
                              
                                    
                                       CA-4
                                    
                                 
                                 
                                    Manitoba
                                 
                              
                                    
                                       CA-5
                                    
                                 
                                 
                                    New Brunswick
                                 
                              
                                    
                                       CA-6
                                    
                                 
                                 
                                    Nova Scotia
                                 
                              
                                    
                                       CA-7
                                    
                                 
                                 
                                    Prince Edward Island
                                 
                              
                                    
                                       CA-8
                                    
                                 
                                 
                                    Newfoundland and Labrador
                                 
                              
                                    
                                       CA-9
                                    
                                 
                                 
                                    Yukon
                                 
                              
                                    
                                       CA-10
                                    
                                 
                                 
                                    Northwest territories
                                 
                              
                                    
                                       CA-11
                                    
                                 
                                 
                                    Nunavut
                                 
                              
                                    
                                       CA-12
                                    
                                 
                                 
                                    Quebec
                                 
                              
                                    Μαλαισία
                                 
                                 
                                    
                                       MY-1
                                    
                                 
                                 
                                    Χερσόνησος της Μαλαισίας, Δυτική Μαλαισία
                                 
                              
                                    Ηνωμένες Πολιτείες
                                 
                                 
                                    
                                       US-1
                                    
                                 
                                 
                                    Σύνολο της χώρας, εκτός από τις ακόλουθες πολιτείες: New York, Ohio, Illinois, Michigan, Indiana, Wisconsin, Minnesota και Pennsylvania
                                 
                              
                                    
                                       US-2
                                    
                                 
                                 
                                    Humboldt Bay (California)
                                 
                              
                                    
                                       US-3
                                    
                                 
                                 
                                    Netarts Bay (Oregon)
                                 
                              
                                    
                                       US-4
                                    
                                 
                                 
                                    Wilapa Bay, Totten Inlet, Oakland Bay, Quilcence Bay και Dabob Bay (Washington)
                                 
                              
                                    
                                       US-5
                                    
                                 
                                 
                                    NELHA (Hawai)
                                 
                              ΜΕΡΟΣ 3
                        
                           Ειδικοί όροι που αναφέρονται στη στήλη 7 του πίνακα που παρατίθεται στο μέρος 1
                        
                        
                                    
                                       Α
                                    
                                 
                                 
                                    Υδρόβια ζώα και προϊόντα ζωικής προέλευσης από υδρόβια ζώα πλην των ζώντων υδρόβιων ζώων, για τα οποία ισχύει το μέρος II.2.4 του υποδείγματος επίσημου πιστοποιητικού FISH-CRUST-HC, πρέπει να κατάγονται από τρίτη χώρα ή έδαφος, ή ζώνη ή διαμέρισμα αυτών, η οποία/το οποίο αναφέρεται στη στήλη 2 του πίνακα που παρατίθεται στο μέρος 1 του παρόντος παραρτήματος. Σε όλες τις περιπτώσεις, ισχύει με την επιφύλαξη του εκτελεστικού κανονισμού (ΕΕ) 2021/405 της Επιτροπής (*1)
                                    
                                 
                              
                                    
                                       Β
                                    
                                 
                                 
                                    Υδρόβια ζώα και προϊόντα ζωικής προέλευσης από υδρόβια ζώα πλην των ζώντων υδρόβιων ζώων, για τα οποία ισχύει το μέρος II.2.4 του υποδείγματος επίσημου πιστοποιητικού MOL-HC, πρέπει να κατάγονται από τρίτη χώρα ή έδαφος, ή ζώνη ή διαμέρισμα αυτών, η οποία/το οποίο αναφέρεται στη στήλη 2 του πίνακα που παρατίθεται στο μέρος 1 του παρόντος παραρτήματος. Σε όλες τις περιπτώσεις, ισχύει με την επιφύλαξη του εκτελεστικού κανονισμού (ΕΕ) 2021/405
                                    Το παρόν επίσημο πιστοποιητικό μπορεί να χρησιμοποιηθεί μόνο για την είσοδο στην Ένωση φορτίων ζώντων υδρόβιων ζώων που προορίζονται για ανθρώπινη κατανάλωση που συμμορφώνονται με το τμήμα VII κεφάλαιο V του παραρτήματος III του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (*2) και με τα κριτήρια ασφάλειας των τροφίμων που προβλέπονται στο κεφάλαιο 1 σημεία 1.17 και 1.25 του παραρτήματος I του κανονισμού (ΕΚ) αριθ. 2073/2005 της Επιτροπής (*3)
                                    
                                 
                              ΜΕΡΟΣ 4
                        
                           Υγειονομικές εγγυήσεις που αναφέρονται στη στήλη 8 του πίνακα που παρατίθεται στο μέρος 1
                        
                        Καμία».
                     
                  
               (*)  Η εν λόγω ονομασία χρησιμοποιείται με την επιφύλαξη των θέσεων ως προς το καθεστώς και συνάδει με την απόφαση 1244/1999 του Συμβουλίου Ασφαλείας των Ηνωμένων Εθνών και τη γνωμοδότηση του Διεθνούς Δικαστηρίου σχετικά με τη διακήρυξη της ανεξαρτησίας του Κοσόβου.»·»
            
               (*1)  Εκτελεστικός κανονισμός (ΕΕ) 2021/405 της Επιτροπής, της 24ης Μαρτίου 2021, σχετικά με τη θέσπιση καταλόγων τρίτων χωρών ή περιοχών τους από τις οποίες επιτρέπεται η είσοδος στην Ένωση ορισμένων ζώων και αγαθών που προορίζονται για κατανάλωση από τον άνθρωπο σύμφωνα με τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου (ΕΕ L 114 της 31.3.2021, σ. 118).
            
               (*2)  Κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (ΕΕ L 139 της 30.4.2004, σ. 55).
            
               (*3)  Κανονισμός (ΕΚ) αριθ. 2073/2005 της Επιτροπής, της 15ης Νοεμβρίου 2005, περί μικροβιολογικών κριτηρίων για τα τρόφιμα (ΕΕ L 338 της 22.12.2005, σ. 1).